Title: ประกาศคณะกรรมการพิจารณาการทุ่มตลาดและการอุดหนุน เรื่อง การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากประเทศญี่ปุ่น สาธารณรัฐแอฟริกาใต้ สหพันธรัฐรัสเซีย สาธารณรัฐคาซัคสถาน สาธารณรัฐอินเดีย สาธารณรัฐเกาหลี ไต้หวัน สาธารณรัฐเวเนซูเอลา สาธารณรัฐอาร์เจนตินา ประเทศยูเครน สาธารณรัฐประชาธิปไตยประชาชนแอลจีเรีย สาธารณรัฐอินโดนีเซีย สาธารณรัฐสโลวัก และประเทศโรมาเนีย (ฉบับที่ 3 ) พ.ศ. 2545

ประกาศคณะกรรมการพิจารณาการทุ่มตลาดและการอุดหนุน

ประกาศคณะกรรมการพิจารณาการทุ่มตลาดและการอุดหนุน
เรื่อง การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วน
ที่มีแหล่งกำเนิดจากประเทศญี่ปุ่น
สาธารณรัฐแอฟริกาใต้ สหพันธรัฐรัสเซีย
สาธารณรัฐคาซัคสถาน
สาธารณรัฐอินเดีย สาธารณรัฐเกาหลี ไต้หวัน
สาธารณรัฐเวเนซูเอลา
สาธารณรัฐอาร์เจนตินา ประเทศยูเครน
สาธารณรัฐประชาธิปไตยประชาชนแอลจีเรีย
สาธารณรัฐอินโดนีเซีย
สาธารณรัฐสโลวัก
และประเทศโรมาเนีย
(ฉบับที่ ๓ )
พ.ศ. ๒๕๔๕[๑]

ตามที่คณะกรรมการพิจารณาการทุ่มตลาดและการอุดหนุนภายใต้พระราชบัญญัติ
การตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ ได้มีมติเมื่อวันที่
๒๓ กรกฎาคม ๒๕๔๕ ให้เรียกหลักประกันอากรตามมาตรา ๓๑
สำหรับสินค้าเหล็กแผ่นรีดร้อนชนิดเป็นม้วนและไม่เป็นม้วน ที่มีแหล่งกำเนิดจากประเทศญี่ปุ่น
สาธารณรัฐแอฟริกาใต้ สหพันธรัฐรัสเซีย สาธารณรัฐคาซัคสถาน สาธารณรัฐอินเดีย
สาธารณรัฐเกาหลี ไต้หวัน สาธารณรัฐเวเนซูเอลา สาธารณรัฐอาร์เจนตินา ประเทศยูเครน สาธารณรัฐประชาธิปไตยประชาชนแอลจีเรีย
สาธารณรัฐอินโดนีเซีย สาธารณรัฐสโลวัก และประเทศโรมาเนีย ในอัตราร้อยละ ๓๐
ของราคาซีไอเอฟ พร้อมทั้งได้แจ้งให้กรมศุลกากรเรียกหลักประกันอากรไปแล้ว นั้น

คณะกรรมการพิจารณาการทุ่มตลาดและการอุดหนุนได้พิจารณามีมติเมื่อวันที่
๘ พฤศจิกายน ๒๕๔๕ เห็นว่าเพื่อประโยชน์ต่ออุตสาหกรรมส่งออก จึงให้ยกเว้นมาตรการตอบโต้การทุ่มตลาดสำหรับสินค้าเหล็กดังกล่าวซึ่งนำเข้ามาเพื่อการส่งออกและให้คืนหลักประกันอากรที่กรมศุลกากรเรียกเก็บไว้แล้ว

อาศัยอำนาจตามความในมาตรา ๗ มาตรา ๓๑ และมาตรา ๗๓ (๑)
แห่งพระราชบัญญัติ การตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.
๒๕๔๒ คณะกรรมการจึงออกประกาศไว้ ดังต่อไปนี้

ข้อ ๑  ประกาศฉบับที่
เรียกว่า ประกาศคณะกรรมการการพิจารณาการทุ่มตลาดและการอุดหนุน เรื่อง การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและ
ไม่เป็นม้วนที่มีแหล่งกำเนิดจากประเทศญี่ปุ่น สาธารณรัฐแอฟริกาใต้
สหพันธรัฐรัสเซีย สาธารณรัฐคาซัคสถาน สาธารณรัฐอินเดีย
สาธารณรัฐเกาหลี ไต้หวัน สาธารณรัฐเวเนซูเอลา สาธารณรัฐอาร์เจนตินา
ประเทศยูเครน สาธารณรัฐประชาธิปไตยประชาชนแอลจีเรีย สาธารณรัฐอินโดนีเซีย
สาธารณรัฐสโลวัก และประเทศโรมาเนีย (ฉบับที่ ๓) พ.ศ.๒๕๔๕
ข้อ ๒  ประกาศฉบับนี้ให้มีผลใช้บังคับตั้งแต่วันที่
๒๙ กรกฎาคม พ.ศ. ๒๕๔๕ เป็นต้นไป

ข้อ ๓  ให้คืนหลักประกันอากรที่กรมศุลกากรได้เรียกเก็บไว้แล้วตามมาตรา
๓๑ สำหรับกรณีดังต่อไปนี้
๑) ผู้ประกอบอุตสาหกรรมและผู้ประกอบการค้าเพื่อการส่งออกที่นำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออก
เพื่อใช้ในการผลิตสินค้าหรือเพื่อการค้าเพื่อการส่งออก ภายใต้กฎหมายว่าด้วยการนิคมอุตสาหกรรมแห่งประเทศไทย
๒)
ผู้ได้รับการส่งเสริมตามกฎหมายว่าด้วยการส่งเสริมการลงทุนที่นำสินค้าดังกล่าวเข้ามาเพื่อการส่งออก
ภายใต้กฎหมายว่าด้วยการส่งเสริมการลงทุน
๓) ผู้นำสินค้าดังกล่าวเข้ามาเพื่อการส่งออก ภายใต้กฎหมายว่าด้วยศุลกากร

ทั้งนี้ ในการดำเนินการคืนหลักประกันอากรตามมาตรา ๓๑
ให้ปฏิบัติตามหลักเกณฑ์ วิธีการ และเงื่อนไขในการยกเว้นหรือการคืนอากรขาเข้าเพื่อการส่งออกตามกฎหมายดังกล่าวแล้วแต่กรณีโดยอนุโลม

ประกาศ
ณ วันที่ ๑๙ ธันวาคม พ.ศ. ๒๕๔๕
อดิศัย  โพธารามิก
รัฐมนตรีว่าการกระทรวงพาณิชย์
ประธานคณะกรรมการพิจารณาการทุ่มตลาดและการอุดหนุน

สุกัญญา/พิมพ์
๓๑ สิงหาคม ๒๕๕๔

[๑] ราชกิจจานุเบกษา
เล่ม ๑๑๙/ตอนพิเศษ ๑๒๘ ง/หน้า ๓๒/๒๕ ธันวาคม ๒๕๔๕